**ΑΠΟΣΠΑΣΜΑ**

Από το πρακτικό της 3ης/2022 ΣΥΝΕΔΡΙΑΣΗΣ με τηλεδιάσκεψη

της Επιτροπής Ποιότητας Ζωής Δήμου Λεβαδέων

**Αριθμός απόφασης 6**

**Γνωμοδότηση επί της διατήρησης ή μη θέσης κενωθέντος περιπτέρου επί της οδού**

**Καραγιαννοπούλου 171 στην Κοινότητα Λιβαδειάς**

Στη Λιβαδειά σήμερα 23 Μαρτίου 2022, ημέρα Τετάρτη και ώρα 14.00, συνεδρίασε με τηλεδιάσκεψη η Επιτροπή Ποιότητας Ζωής, μετά την με αριθ. πρωτ.: 4455/18-3-2022 πρόσκληση του Προέδρου της και Δημάρχου Λεβαδέων κ. Ιωάννη Δ. Ταγκαλέγκα, βάσει των διατάξεων:

1) του άρθρου 77 του Ν. 4555/2018, όπως τροποποιήθηκε από το άρθρο 184 του Ν. 4635/2019,

2) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) “Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του”,

3) της με αριθ. πρωτ.: 18318/13-3-2020 (ΑΔΑ 9ΛΠΧ45ΜΤΛ6-1ΑΕ) εγκυκλίου του Υπουργείου Εσωτερικών “Σύγκληση συλλογικών οργάνων των δήμων, των περιφερειών & των εποπτευόμενων νομικών τους προσώπων, κατά το διάστημα λήψης των μέτρων αποφυγής διάδοσης του κορωνοϊού COVID-19,

4) της 40/20930/31-3-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών “Ενημέρωση για την εφαρμογή του κανονιστικού πλαισίου αντιμετώπισης του κορονωϊού COVID-19, αναφορικά με την οργάνωση και λειτουργία των δήμων”.

5) Της παρ.3 του υπ. αριθ. ΔΙΔΑΔ/Φ69/133/ΟΙΚ.20764/7-11-20 εγκ. του ΥΠΕΣ. (ΑΔΑ:Ψ48Γ46ΜΤΠ6-ΛΣΡ)

Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 8 συμβούλων ήταν παρόντες 5 δηλαδή:

**ΠΑΡΟΝΤΕΣ** **ΑΠΟΝΤΕΣ**

1) Ιωάννης Ταγκαλέγκας – Πρόεδρος 1) Χαράλαμπος Κατής

2) Δημήτριος Τόλιας 2) Νικόλαος Τζουβάρας

3) Ιωάννης Δήμου

4) Βρασίδας Γιαννακόπουλος

5) Ιωάννα Νταντούμη

6) Δημήτριος Τσιφής

7) Ιωάννης Αποστόλου

Εισηγούμενος το θέμα της ημερήσιας διάταξης ο Πρόεδρος της Επιτροπής έθεσε υπόψη των μελών της, το υπ αριθ. 1391/24-1 - 2022 έγγραφο της Διεύθυνσης Οικονομικών ΥπηρεσιώνΤμήμα Εσόδων & Περιουσίας στο οποίο αναφέρονται τα εξής:

*«Με την περίπτ.3 της υποπαρ.ΣΤ.2. του άρθρου πρώτου του Ν.4093/12 (ΦΕΚ 222/12.11.2012 τεύχος Α’), όπως αντικαταστάθηκε από το άρθρο 76 του Ν. 4257/14 (ΦΕΚ 93/14.04.2014 τεύχος Α’), ορίζονται τα εξής:*

*«Με απόφαση του δημοτικού συμβουλίου καθορίζονται οι θέσεις των περιπτέρων και αποτυπώνονται σε σχετικά τοπογραφικά διαγράμματα αρμόζουσας κλίμακας, στα οποία απεικονίζονται ευκρινώς και με βάση την τέχνη και την επιστήμη, το κουβούκλιο του περιπτέρου, ο περιβάλλον χώρος του και ο ευρύτερος κοινόχρηστος, περιβάλλων χώρος.*

*Η ανωτέρω απόφαση εκδίδεται μετά από γνώμη της οικείας δημοτικής ή τοπικής κοινότητας και εισήγηση της Επιτροπής Ποιότητας Ζωής, όπου αυτή υφίσταται. Με όμοια απόφαση, επιτρέπεται η μετατόπιση περιπτέρου, σύμφωνα με τις διατάξεις του άρθρου 20 του ν.δ. 1044/1971. Ειδικότερα και συμφώνα με τις διατάξεις του Ν. 4555/2018 , άρθρο 84 , παρ. 2β «Αρμοδιότητες συμβουλίου κοινότητας άνω των τριακοσίων (300) κατοίκων – αντικατάσταση του άρθρου 83 του Ν. 3852/2010» : «Το συμβούλιο της κοινότητας διατυπώνει επίσης , γνώμη και προτάσεις , είτε με δική του πρωτοβουλία είτε κατόπιν παραπομπής από τα αρμόδια όργανα του δήμου , για την αξιοποίηση των ακινήτων του δήμου που βρίσκονται στην κοινότητα , την κάθε μορφής εκμίσθωση ή παραχώρηση εκτάσεων εντός των ορίων αυτής , καθώς και την εκποίηση , εκμίσθωση , δωρεάν παραχώρηση χρήσης , ανταλλαγή και δωρεά , περιουσιακών εν γένει στοιχείων του δήμου που βρίσκονται στα όρια της κοινότητας» .*

*Για τον καθορισμό των θέσεων περιπτέρων λαμβάνονται υπόψη οι εκάστοτε ισχύουσες διατάξεις που αφορούν στην προστασία του φυσικού, πολιτιστικού και αρχιτεκτονικού περιβάλλοντος, των δασικών περιοχών, των αρχαιολογικών και ιστορικών τόπων, της δημόσιας κυκλοφορίας, την αισθητική και λειτουργική φυσιογνωμία του αστικού περιβάλλοντος, καθώς και την εν γένει προστασία της κοινής χρήσης. Με τοπικές κανονιστικές αποφάσεις, καθορίζονται οι προδιαγραφές κατασκευής και τοποθέτησης των κουβουκλίων, ανάλογα με τις τοπικές ιδιαιτερότητες»*

*Στην εγκύκλιο ΥΠ.ΕΣ. εγκ. 38/23463/06.06.2014 επισημαίνεται ότι ο καθορισμός (χωροθέτηση) των θέσεων περιπτέρων, αφορά τόσο σε νέες θέσεις όσο και σε αυτές που έχουν κενωθεί για οποιονδήποτε λόγο.*

*Επιπλέον επισημαίνεται ότι εφεξής δεν νοείται η έννοια του "σχολάζοντος" περιπτέρου αλλά του "κενωθέντος". Κατά την πρώτη διαδικασία καθορισμού των θέσεων συνυπολογίζονται και τα κενωθέντα περίπτερα. Εφόσον κενωθεί, για οποιονδήποτε λόγο, περίπτερο μετά τη διαδικασία αυτή, για την παραχώρηση του δικαιώματος χρήσης ακολουθείται η εξής διαδικασία:*

*Το δημοτικό συμβούλιο, με απόφαση η οποία εκδίδεται μετά από γνώμη της οικείας δημοτικής ή τοπικής κοινότητας και εισήγηση της Επιτροπής Ποιότητας Ζωής, όπου αυτή υφίσταται, αποφασίζει αν θα διατηρηθεί το κενωθέν περίπτερο ή θα απομακρυνθεί.*

*Αν αποφασιστεί η διατήρησή του, εφαρμόζεται η ως άνω διαδικασία.*

***Η κα ΧΡΙΣΤΟΔΟΥΛΟΥ ΧΡΥΣΑΝΘΗ του ΑΠΟΣΤΟΛΟΥ, με την 28672/2016 αίτηση-δήλωσή της, παραιτείται από την μεταβίβαση της άδειας εκμετάλλευσης του περιπτέρου επί της οδού Καραγιαννοπούλου 171 που κατείχε ο εκλιπών σύζυγός της Κόλλιας Χρήστος του Γεωργίου και επομένως παραχωρεί την εκμετάλλευση του ανωτέρω περιπτέρου, στο Δήμο Λεβαδέων.***

*Η τυχόν εκ νέου εκμίσθωση του περιπτέρου, θα πραγματοποιηθεί, με την διενέργεια πλειοδοτικής δημοπρασίας, κατά τις διαδικασίες που ορίζει το ΠΔ 270/81 και το άρθρο 192 παρ.1 του Ν. 3463/2006 «Κώδικας Δήμων και Κοινοτήτων» .*

*Σύμφωνα με τις διατάξεις της παρ. 1 άρθρο 72 Ν. 3852/2010 , όπως αντικαταστάθηκε με την παρ. 1 του άρθρου 3 του Ν. 4623/2019 (ΦΕΚ 134/Α/9-8-2019) και ειδικότερα την παρ. 1θ , κατά την οποία : «η οικονομική επιτροπή αποφασίζει την κατάρτιση των όρων , τη σύνταξη των διακηρύξεων , τη διεξαγωγή και κατακύρωση κάθε μορφής δημοπρασιών και διαγωνισμών , για έργα , μελέτες , προμήθειες και υπηρεσίες , καθώς και τη συγκρότηση των ειδικών επιτροπών διεξαγωγής και αξιολόγησης από μέλη της ή ειδικούς επιστήμονες , υπαλλήλους του δήμου ή δημοσίους υπαλλήλους» .*

Ο Δήμαρχος Λεβαδέων εισηγούμενος το θέμα δήλωσε ότι πρόσκειται θετικά στην διατήρηση της θέσης του κενωθέντος περιπτέρου και την απομάκρυνση του από τη θέση που βρίσκεται διότι αποτελεί εστία μόλυνσης. Πρότεινε τη μεταφορά της κλωβού στο κατασκηνωτικό κέντρο Παλιομηλιάς για χρήση της, από τον φύλακα της κατασκήνωσης. Έθεσε υπ’ όψιν των μελών της Επιτροπής ότι εντείνονται οι προσπάθειες για απομάκρυνση και άλλων περιπτέρων από το κέντρο της Λιβαδειάς για εξωραϊσμό της πόλης. Ο κ. Τόλιας πρότεινε να τοποθετηθούν παγκάκια στην βάση από μπετόν στην οποία είναι τοποθετημένο το περίπτερο, για εξυπηρέτηση των περιοίκων και όλα τα μέλη συμφώνησαν.

Η Επιτροπή Ποιότητας Ζωής αφού έλαβε υπόψη:

1. Το υπ. αρίθ. 1391/24- 1 - 2022 έγγραφο της Διεύθυνσης Οικονομικών ΥπηρεσιώνΤμήμα Εσόδων & Περιουσίας
2. Την υπ αριθμ. Πρωτ. 6/3.3.2022 απόφαση της Κοινότητας Λιβαδειάς .
3. **Την 28672/2016 αίτηση-δήλωσή της κας ΧΡΙΣΤΟΔΟΥΛΟΥ ΧΡΥΣΑΝΘΗΣ του ΑΠΟΣΤΟΛΟΥ**
4. Τις διατάξεις του άρθρου 73 του Ν.3852/2010 (Πρόγραμμα ΚΑΛΛΙΚΡΑΤΗΣ,ΦΕΚ 87/Α/2010)
5. Τις διατάξεις του άρθρου 75 του Ν. 3852/2010 (Πρόγραμμα ΚΑΛΛΙΚΡΑΤΗΣ,ΦΕΚ 87/Α/2010,όπως αντικαταστάθηκε με το άρθρο 77 του Ν. 4555/2018,(Πρόγραμμα ΚΛΕΙΣΘΕΝΗΣ,ΦΕΚ 133/Α/2018,στο οποίο προστέθηκε εδάφιο σύμφωνα με το άρθρο 2 του Ν.4623/2019 (ΦΕΚ 134//Α/2019)
6. το άρθρο 10 της απο 11/3/2020 Πράξης Νομοθετικού Περιεχομένου (ΦΕΚ 55/Α/2020)
7. την 18318/13-3-2020 (ΑΔΑ:9ΛΠΧ46ΜΤΛ6-1ΑΕ) εγκύκλιο του Υπουργείου Εσωτερικών
8. Την μεταξύ των μελών διαλογική συζήτηση.

**ΑΠΟΦΑΣΙΖΕΙ ΟΜΟΦΩΝΑ**

**Εισηγείται ΘΕΤΙΚΑ επί της διατήρησης της θέσης κενωθέντος περιπτέρου επί της οδού Καραγιαννοπούλου 171 στην Κοινότητα Λιβαδειάς και την απομάκρυνση του περιπτέρου.**

Η παρούσα απόφαση πήρε τον αριθμό **6/2022.**

Ο ΠΡΟΕΔΡΟΣ ΤΗΣ Ε.ΠΟΙ.ΖΩ.

Ιωάννης Δ. Ταγκαλέγκας

Τα Μέλη

1) Δημήτριος Τσιφής ΠΙΣΤΟ ΑΠΟΣΠΑΣΜΑ

2) Ιωάννης Δήμου ΛΙΒΑΔΕΙΑ 24/3/2022

3) Βρασίδας Γιαννακόπουλος Ο ΠΡΟΕΔΡΟΣ

4) Ιωάννα Νταντούμη

5) Δημήτριος Τόλιας

6) Ιωάννης Αποστόλου

ΙΩΑΝΝΗΣ Δ. ΤΑΓΚΑΛΕΓΚΑΣ

ΔΗΜΑΡΧΟΣ ΛΕΒΑΔΕΩΝ